open-index/open-wikipedia-markdown huggingface dataset:
Taman Nasional Bantimurung Bulusaraung

**Taman Nasional Bantimurung Bulusaraung** iku taman nsional kang ana ing Sulawesi Kidul, Indonésia. Miturut *KEPUTUSAN MENTERI KEHUTANAN NOMOR: SK.398/Menhut-II/2004*, taman nasional iki ambané kurang luwih 43.750 ha. Taman nasional iki dadi saka cagar alam kang ambané ± 10.282,65 ha, Taman wisata alam kang ambané ± 1.624,25 ha, hutan lindhung kanga ambané ± 21. 343,10 ha, alas produksi terbatas amabane ± 145 ha, lan alas produksi tetep ± 10.355 ha. Papan iki manggon ing Kabupatèn Maros lan Pangkep, provinsi Sulawesi kidul.

Ana warna-warna flora ing taman nasional iki, kaya ta: Bintangur (*Calophyllum sp.*), ringin (*Ficus sp.*), Nyato (*Palaquium obtusifolium*). Ana uga flora kang dadi endemik ing Sulawesi, ya iku Kayu ireng (*Diospyros celebica*).

Saliyané iku uga ana kéwan kang urip ing lan dadi endemik ing taman nasional iki, kaya ta: Kethèk ireng (*Macaca maura*), Kuskus sulawesi (*Phalanger celebencis*), bajing sulawesi (*Macrogolidia mussenbraecki*), Rusa (*Cervus timorensis*), manuk Enggang ireng (*Halsion cloris*), Raja urang (*Halsion cloris*), kupu (*Papilio blumei, Papilio satapses, Troides halipton, Troides helena*). Saliyané iku uga ana warna-warna ampibi lan reptil, kaya ta: Ula phyton (*Phyton reticulates*), Ula godhong, Biawak (*Paranus sp.*), Kadhal miber.
## Cathetan sikil
Monjayaki

thumb|Monjayaki sadurungé dimasak
 utawa **monja** ya iku panganan Jepang kang digawé saka adonan glepung cewer lan digoreng ing sandhuwure plat wesi kang diarani *teppan*. Isiné janganan, daging, utawa panganan laut. Sanajan racaké ditemoni ing Kanto, monjayaki uga misuwur minangka panganan khas Tokyo. Saliyané ing Tokyo, panganan iki uga misuwur ing Prefektur Saitama, Prefektur Gunma, lan Prefektur Tochigi.

Wiwitane panganan iki digawé minangka variasi okonomiyaki, nanging glepunge dicewerake nganggo banyu kang luwih akèh tinimbang okonomiyaki. Kanggo panyedhep, ditambahake saos uster lan dashi. Janganan kang dianggo padatan unclang, acar jae abang (*benishōga*), utawa kul kang diiris-iris cilik-cilik. Saliyané panganan laut (urang, iwak nus), monjayaki bisa diiseni urat sapi, daging babi, kèju, utawa campuran saka sakabehing bahan.

Bahan-bahan mau dicampur dadi siji sadurungé digoreng ing *teppan*. Sawisé isiné setengah mateng, turahan adonane disok ing tengah lan diudheg-udheg. Yèn wis arep mateng, sisih njaba dadi garing nanging jeroné tetep empuk. Sisih njaba monjayaki dijupuk sithik saka *teppan* nganggo *hagashi* (sodet cilik) banjur dipangan.

## Pranala njaba 
* Cara nggawé monjayaki
Tamagoyaki

ya iku panganan Jepang kang wujude endhog pitik dadar kang diwenehi gula lan uyah. Rasane legi lan asin. Tamagoyaki kang digawé ing omah-omah padatan nganggo wajan kothak, endhoge dikopyok supaya kuning lan putihan endhog kecampur banjur digoreng salapis mbaka salapis sisan digulung nganggo sumpit.

## Jinis 
* Dashimaki tamago 
: Tamagoyaki kang ora legi amarga dicampur kaldu saka katsuobushi kang kawentar ing Kansai, déné Tamagoyaki kang nganggo gula akèh kawentar ing Tokyo.
* Umaki
: Tamagoyaki nganggo unagi (*kabayaki*) kang diumpetake ing njero gulungan endhog nalika endhog digoreng.
* Atsuyaki tamago
: Tamagoyaki kang sengaja digawé kandhel, dianggo minangka *neta* ing sushi.
Sumpit

thumb|200 px|Sumpit
**Sumpit** ya iku piranti mangan kang asalé saka Asia Wétan, wujudé kayu rong iji padha dawane kang dicekel ing sela-selane driji tangan. Sumpit iku kanggo nyepit lan mindhahake panganan saka wadhah, saka piring siji marang piring liyané, utawa nglebokaké panganan ing njero tutuk. Sumpit padatan digawé saka pring, logam, gadhing, lan plastik kang wis dialusake utawa dilapis nganggo pernis utawa cat supaya katon apik lan ora nyilakani tutuk nalika mangan.

Akeh nagara ing saindhenging donya kang nganggo sumpit kanggo mangan panganan khas Asia Wétan. Ing sapérangan nagara Asia Wétan Kulon, sumpit minangka piranti mangan utama kang padha pentinge karo sendhok lan garpu. Ing Indonesia, sendhok-garpu utawa sumpit disedyakake ing omah makan kang nyediyani masakan Tionghoa, masakan Koréa, masakan Jepang, masakan Vietnam, masakan Thailand tekan bakul bakso utawa mi pangsit di pinggir dalan.

## Cara nyekel sumpit 
thumb|Kenya kang lagi nyekel sumpit
Sumpit bisa dicekel nganggo tangan kiwa utawa tangan tengen. Carane nyekel sumpit ya iku:
# Sumpit siji dicekel kaya déné nyekel potlot kang dicepit ing sela-selane jempol, driji tlunjuk, lan driji tengah.
# Sumpit liyané diselehake ing sela-selane driji tengah lan driji manis.
# Sumpit kekarone kudu sejajar.
# Nyekel sumpit bisa dianggep bener yèn sumpit siji bisa obah munggah mudhun bola-bali, lan sumpit liyané meneng.

## Pranala njaba 
* Tip makan menggunakan sumpit 
*  Sajarah lan kabudhayaan sumpit 
* pabrik sumpit bambu
Sega Hayashi

thumb|Sega Hayashi
 ya iku panganan Jepang lan Koréa Kidul awujud sega putih kang diwènèhi duduh kenthel masakan daging sapi. Bumbune bawang bombay kang digongso karo mentega nganti wangi. Daging dimasak nganti empuk ing saos demiglace lan uga kerep dicampuri saos tomat. Masakan iki uga padatan ditambahi anggur abang supaya ambune wangi.

Sega hayashi minangka sawijining tuladha panganan Jepang kang asalé saka Kulon. Ing Osaka lan Kobe, panganan iki uga dikenal minangka **sega haishi**. Sega hayashi iku kalebu menu kawentar
ing restoran kulawarga kang nyediyani masakan-masakan kanggo anggota kulawarga. Sega hayashi uga bisa digawé nganggo duduh kang digawé saka bumbu padhet ing kemasan kothak.

Daging sapi tansah dianggo bahan nggawé sega hayashi. Yèn daging babi kang dianggo, masakan iki diarani **Pork Hayashi**. Janganan kaya jamur kancing utawa jamur shimeji uga kerep ditambahake ing masakan daging.

## Asal-usul 
Ana sapérangan carita ngenani asal-usule sega hayashi. Miturut sawijining carita, masakan iki wiwitane saka pangadheg perusahaan Maruzen, Yūteki Hayashi. Miturut carita liyané, juru masak kang jenenge Hayashi ing restoran Ueno Seiyoken kerep nggawékake sega hayashi kanggo wong-wong pawon lan babu nalika jam mangan. Ana uga kang ngarani tembung "hayashi" iku saka pocapane wong Jepang nalika maca jeneng panganan *hashed beef with rice*.

## Pranala njaba 
* Resep sega hayashi lan saus demiglace
Vung Tau

300px|thumb|right|Vung Tau

**Vung Tau** iku sawijining kuthamadya (*city*) dumunung ing provinsi Ba Ria-Vung Tau, Dong Nam Bo, Vietnam. Miturut sènsus padunung taun 2006 Badan Statistik Nasional Vietnam, kotamadya iki ndarbèni padunung 280,988 jiwa.
Lee De Forest

**Lee DeForest** () ya iku sawijining ahli fisika saka Amérikah Sarékat kang kasil naggone nemu triode utawa tabung audion ing taun 1906.

## Panguripan 
Dhèwèké minangka salah salah sawijining wong kang duwé jasa ing pangrembakane teknologi radio saliyané Marconi. Nalika iku triode kerep digunakaké ing pirang-pirang piranti komunikasi, nanging kawit taun 1947 triode diganti déning teknologi transistor. Sanajan teknologi triode kang diciptake diganti karo tèknologi liyané, nanging De Forest tetep dianggep tokoh paling misuwur ing babagan elektronik.

De forest lair saka kulawarga pendeta. Bapake minangka pendeta fanatik kang kepéngin De Forest dadi pendeta kaya dhèwèké. Nalika umur 6 taun, dhèwèké karo kulawargané ngalih ana ing Alabama. Minangka sawijining pendeta kang apik, kulawarga De Forest tansah mbela kaum kang luwih sengsara. Bapake De Forest ngadegaké sekolah kanggo wong-wong négro sanajan éntuk tentangan gedhé saka wong-wong kulit putih.

## Cathetan suku 
## Pranalar njaba 
* Lee de Forest, American Inventor
* Dr. Lee De Forest internet radio project & forum
* 
* Lee De Forest at IEEE
* Lee De Forest at National Inventors Hall of Fame
* De Forest Phonofilm Sound Movie with Eddie Cantor (1923)
* Stephen Greene's *Who said Lee de Forest was the "Father of Radio"?*
* Eugenii Katz's Lee De Forest
* Cole, A. B., "*Practical Pointers on the Audion : Sales Manager - De Forest Radio Tel. & Tel. Co.*", QST, March, 1916, pages 41–44:
* Hong, Sungook, "*A History of the Regeneration Circuit: From Invention to Patent Litigation*" University, Seoul, Koréa (PDF)
* PBS, "*Monkeys*"; a filem on the Audion operation (QuickTime movie)
Alben Barkley

**Alben William Barkley** lair ing Lowes, Graves County, Kentucky, tanggal 24 November 1877. iku Wakil Présidhèn Amérika Sarékat ing taun 1949 nganti taun 1953.

Wong tuwané ya iku John Wilson Barkley lan Electra Eliza Smith sawijining wong tani kang religius.

Dhèwèké wiwit yasa reputasi dadi salah siji wong kang progresif lan mihak marang kaum wong tani. Gaya orasie kang enerjik ndadèkaké dhèwèké duwé kakuatan ana ing kalangan Parté Dhémokrat. Karier pulitike diwiwiti nalika dhèwèké dadi anggota Konggrès AS taun (1913-1927) makili dhistrik 1 Kentucky. Dhèwèké olèh panjurung saka kalangan pendeta Protèstan amarga sikape kang anti marang perjudian. Barkley banjur dadi Senator AS nalika taun 1926 lan kapilih manèh nalika taun 1932, 1938 lan 1944.

Ana ing taun 1937-1947, Barkley dadi pemimpin mayoritas Dhémokrat ana ing Senat AS. Barkley kapilih dadi Wakil Présidhèn ka-35, ngampingi Présidhèn Harry Truman, wiwit sasi Januari 1949 nganti tekan sasi Januari 1953. Nalika dilantik dhèwèké win ngancik umur 71 taun lan ndadèkaké dhèwèké dadi Wapres tuwa dhéwé ana ing sajarah AS.

Barkley uga tau olèh kanugrahan Medali Emas Konggrès taun 1949. Sawisé dadi wapres Barkley mbalik manèh dadi Senat AS nalika taun 1955 nganti tekan dhèwèké mati. Kakung saka Jane Hadley iki mati nalika pidato ana ing Washington and Lee University, ing kutha Lexington, Virginia, tanggal 30 April 1956. Jenazahe banjur dimakamake ing Mount Kenton cemetery, sacedhake Danau Oak Road, Paducah, Kentucky.

## Cathetan suku
Cacing lemah

**Cacing lemah** ya iku jeneng kang biyasa minangka kulawarga Oligochaeta, kang kelas lan subkelase gumantung saka penemuné ana ing filum Annelida. Cacing lemah jinis Lumbricus wujud awake pipih. Jumlah segmen saka cacing lemah ya iku kurang luwih 90-195 lan klitelum kang papané ana ing segmen 27-32. Biasane cacing jinis iki kalah saing karo jinis liyané. Nanging yèn kanggo ternak, ukuran cacing iki bisa luwih gedhé saka cacing liyané. Cacing lemah jinis Pheretima segmennya bisa nganti 95-150 segmen. Klitelume mapan ana ing 14-16. Awake duwé wujud gilik dawa lan silindris wernane abang merah keunguan. Cacing kang kalebu jinis Pheretima ya iku kaya cacing abang, cacing koot lan cacing kalung. Cacing lemah minangka sawijining makluk kang wis urip nganggo bantuan sistem pertahanan wiwit fase ndisik evolusi, amarga saka iku cacing bisa ngadepi invasi mikroorganisme patogen ana ing lingkungane. Paneliten kang wis ana sasuwéné 50 taun nuduhake yèn cacing lemah duwé kekebalan humoral lan selular mekanisme. Saliyané iku uga wis ditemoke yèn banyu selom cacing lemah duwé kandhutan punjul 40 protéin lan pameran aktivitas biologis kaya ta: cytolytic, proteolitik, antimikroba, hemolitik, hemagglutinating, tumorolytic, lan mitogenic.

## Pranala jaba 
* Earthworm Digest A great informational website and magazine
* Infography about Earthworms 
* How to Make a Worm Farm  Good for Composting and Fishing
* Kids Discovery 
* Earthworm Information (UC Davis) 
* Biology of the Night Crawler (Lumbricus terrestris)
* WormWatch - Field guide to earthworms 
* New Zealand flatworm page (UK Govt.) 
* New Zealand flatworm page (HDRA) 
* Worm Watch  Canadian worm awareness and appreciation site, with detailed worm anatomy.
* Minnesota Invasive Earthworms Minnesota DNR information on the negative impacts of earthworms
* Lumbricidae keys and Dichogastrid checklist 
* web-book: Earthworms of Hungary 
* Opuscula Zoologica Budapest, online papers on earthworm taxonomy 
* A Series of Searchable Texts on Earthworm Biodiversity, Ecology and Systematics from Various Regions of the World
* *Earthworms as pests and otherwise* hosted by the UNT Government Documents Department
* Third International Oligochaete Taxonomy Meeting, Platres, Cyprus, April 2nd to 6th, 2007
* Short comments on the Levant

## Cathetan suku
Lubuntu

**Lubuntu** ya iku proyèk kang ancasé kanggo ngasilaké sawijining turunan resmi saka sistem operasi Ubuntu kang "luwih ènthèng, luwih sithik anggoné mbutuhake sumber daya lan efisien ènèrgi", nganggoné desktop LXDE.
Desktop LXDE migunakake window manager Openbox lan dimaksudke kanggo dadi sistem kang persayaratane sithik, RAM kang dibutuhake kanggo netbook, mobile devices lan PC (komputer) tuwa uga cilik. Ana ing proyek iki Lubuntu duwé saingan saka Xubuntu. Jeneng *Lubuntu* ya iku kombinasi saka *LXDE* lan *Ubuntu*. LXDE ya iku singkatan saka *Lightweight X11 Desktop Environment*, déné Ubuntu iku tegesé *perikemanusian terhadap sesama manungsa* ana ing basa Zulu lan basa Xhosa.
Desktop LXDE pisana disediakake kanggo paket opsional Ubuntu wiwit saka versi 8.10 "Intrepid Ibex". LXDE uga bisa di-instal ana ing Ubuntu versi-versi sadurungé. Nalika sasi Februari 2009 Mark Shuttleworth ngundang proyek LXDE dadi dhéwé ana ing komunitas Ubuntu, kanthi nduwèni tujuwan mirunggan kanggo mirunggan ngasilake turunan resmi Ubuntu anyar kang banjur dijenengi *Lubuntu*. Sasi Maret 2009, proyek Lubuntu diwiwiti nalika Launchpad déning Mario Behling, kalebu uga peresmian logo pisanan. Tujuwan proyek Lubuntu ya iku kanggo golèk dana saka Canonical. Proyek iki uga ngasilake halaman proyek wiki Ubuntu resmi, kang kabawah uga déning Behling, kaya daftar aplikasi, paket lan komponen. Sasi Agustus 2009, test ISO pisanan diterbitake kanggo Live CD, tanpa opsi kanggo peng-instal-an.
## Rilis 
## Cathetan suku
Insidious (film)

**Insidious** iku sawijining filem fantasi horor saka Amérika Sarekat kang dirilis ing tanggal 1 April 2011. Film iki dimainaké déning Patrick Wilson minangka Josh Lambert, Rose Byrne minangka Renai, lan Ty Simpkins minangka Dalton.

## Paraga utama 
* Patrick Wilson
* Rose Byrne
* Ty Simpkins

## Carita 
Awale Josh Lambert (Patrick Wilson) lan Renai (Rose Byrne) nyana yèn omahe ana setane. Ana akèh kadadéan aneh ing kana. Kadadeyan kang ora bisa diandharake karo logika. Cilakane, jebule dudu omahé kang ana setane. Ana makluk saka alam liya kang lagi ngupaya lumebu ing sajeroning awake putrane, Dalton.

Dalton (Ty Simpkins), putrane Josh lan Renai tiba banjur malih dadi koma. Renai kang pisanane sadhar yèn ana kang ora beres nanging Josh kayane ora mitayani. Sawisé ngalami dhéwé, nembean Josh sarujuk arep pindhah. Nanging, jebule pindhahan iki dudu solusine. Kayane setan iku nginthili trus ning ngendi waé dhèwèké lunga.

Jebule, dudu omahé iku kang ana setane. Makluk saka kegelapan iki ngupaya supaya bisa lumebu ing awake Dalton kang saiki lagi koma koma. Sawijining cara kanggo mbalekake roh Dalton menyang awake manèh ya iku mung Josh kang jebule uga duwé kamampuan ngrogoh suksma (nguculake roh saka awake dhéwé) lan lumebu menyang alam liyané.

## Cathetan sikil 
## Pranala njaba 
*  Situs wèb resmi
Gunung Vesuvius

**Gunung Vesuvius** (basa Italia: *Monte Vesuvio*) ya iku siji-sijiné gunung geni aktif ing Éropah Daratan kang dumunung ing sisih wétan Napoli, Italia. Ing taun 79, bledhosan gunung iki ngremukake kutha Pompeii. Kedadeyan iki wis kalaksanan kaping pirang-pirang mula kawit iku lan nganti saiki dianggep salah siji gunung geni kang paling bebayani ing donya amarga ana pendhudhuk kang cacahé 3.000.000 kang manggon ana ing cedhaké lan rata-rata manggone ana ing arah panjeblugé gunung iki..

## Cathetan suku 
## Pranala njaba 
* Vesuvius Observatory
* Laporan ledakan 1785 
* Stromboli Online - Vesuvius & Campi Flegrei
* ERUPT Project - Vesuvius
* Herculaneum: Destruction and Re-discovery
* *Webcam* Vesuvius: dari Casalnuovo, dari Sorrento
Kodhok awisa

**Kodhok awisa** ya iku jeneng umum saka seklompok kodhok ing kulawarga Dendrobatidae kang minangka kodhok asli Amérika Tengah lan Kidul.

## Karakteristik 
Ora kaya kodhok umum liyané, spésies kang aktif ing wayah awan, lan kerep nuduhake awakee kanthi warna kang cerah. Sanajan kabèh dendrobatids rada beracun ing alam alasan, tingkat toksisitas warna-warna saka siji spésies lan liyané, lan saka siji populasiliyané. Akèh spésies kang kritis lan terancam cures.Amfibi iki kerep diarani kodhok panah déning pribumi indian akibat panggunaan sekresi beracun kanggo ngracuni pucuk panahe.

Akèh-akèhé kodhok jinis iki duwé ukuran awak kang gedhéné 1,2 cm kanggo kodhok diwasa, sanajan ana kodhok kang ukurané nganti 6&nbsp;cm. Bobot awake rata-rata 2 gram. Kodhok iki saliyané wernane padhang uga nuduhake pola aposematik kanggo nuduhake pemangsa potensial. Werna padhange gegayutan karo kodhok iki lan tingkat toksisitas alkaloid. Kodhok spésies Dendrobates duwé tingkat alkaloid, déné spésies Colostethus wernane samar-samar lan ora beracun.

## Cathetan suku 
## Pranala njaba 
* The Dart Den
* Dendrobates.org -ecology, evolution and conservation of poison frogs
* Dartfrog.tk 
* Dendroworld Forum
* Poison Arrow Frog Facts 
* Frognet -mailing list for Dendrobatid hobbyists]
Boeing 737

[thumb|250px|Boeing 737-800, [Air Berlin.]]
**Boeing 737** yaiku montor mabur komersial kanggo pamaburan cedhak lan prasaja. Montor mabur iki pisanan diprodhuksi nalika taun 1967, **Boeng 737** iku prodhuk saka pabrik montor mabur Boeing kang paling payu ana ing pasaran yaiku 6000 iji. Boeing uga olèh rejeki kang akèh saka montor mabur jinis iki amarga montor mabur iki dadi montor mabur paling laris ing donya. Nalika era 60-an, pesawat penumpang kang duwé kapasitas cilik lan let cedhak didominasi déning BAC 1-11 lan Douglas DC-9. Boeing nalika jaman semana bisa dianggep kalah saka pesaing-pesaingé ana ing babagan gawé pesawat let cedhak. Nalika taun 1964, Boeing miwiti program kanggo nggawé 737 nanging kanggo nyepetaké Boeing nganggo rancangan Boeing 707 lan Boeing 727 kanggo nggawé boeing 737. Perkara iki ndadèkaké 737 luwih prasaja amarga ambané fuselage 737 kang didesain iki amot kanggo patang kursi, luwih akèh siji saka BAC 1-11 lan Douglas DC-9. Tipe737-100 dadi desain pisanan Boeing lan amarga wanguné kang cekak lan lemu, Boeing uga dikenal dadi 'Baby Boeing'. Sèri-100 lan-200 bisa dibédaké saka seri-seri liyané kanthi cara ndeleng panggon mesiné kang ana ing pérangan swiwi.

## Cathetan suku
Konosuke Matsushita

**Konosuke Matsushita** () ya iku wong kang ngedegaké Panasonic nganti dadi sawijining parusahan gedhé nganti sapréné. Matsushita lair ing kulawarga prasaja désa Wasa, Jepang, tanggal 27 Novèmber 1894. Nalika diwasa, dhèwèké dadi sawijining wong kang katutup lan rada lara-laranen, mula ndadèkaké mangsa ngarepé dadi ora cetha. Kaya-kaya dhèwèké ditakdiraké urip kang kebak perjuangan. Nalika umur sangang taun, dhèwèké nyambut gawé ing toko sepedha kanggo mbantu kulawargané.
	
Jeneng perusahané ya iku Panasonic, déné jeneng sadurungé ya iku Matsushita Electric Industrial Co.

## Lair 
Konosuke Matsushita lair tanggal 27 November 1894, ing sawijining désa mencil kira-kira limang menit yèn ditempuh kanthi lumaku saka Senda, stasiun sepur tanpa panjaga ing jalur JR Wakayama (Negi, Prefektur Wakayama). Bapaké, ya iku Masakusu lan ibuné Tokue sayang banget lan ngugung anaké sing siji iki, ya iku siji saka wolung seduluran, wolu anak lanang lan lima anak wadon. Jeneng kulawargané Matsushita, duwé teges "ing ngisor wit pinus", jaréné amarga omahé ing ngisor wit pinus gedhé kang umuré 800 taun. Minangka wong kang duwé sawah pertanian kang mung cilik, kulawargané mau kagolong kelas dhuwuran ing masarakat. Nalika isih cilik, dhèwèké rumangsa tentrem lan nyenengaké, nanging kabèh mau ora kalaksanan kanthi suwé.

## Patang taun kang wiwitan-Pungkasane Mangsa Tenang (1899) 
Amarga sawah tetanèné digarap déning wong tani séwan, bapaké Masakusu nggunakaké wektune kang akèh kanggo pulitik lan aktivitas pamaréntahan lokal. Dhèwèké iku tipe wong kang seneng nganakake panaliten kang isih nayar lan béda, kalebu berspekulasi ing pasar beras, kang nalika iku njanjeni untung kanti rikat lan wis mesthi. Nanging Masakusu ora duwé kawruh akèh ngenani investasi kang apik mula dhèwèké dadi rugi lan pungkasane bangkrut. Kulawargane kepeksa ngedol lemah lan omah kang wis diwarisake turun menurun mau lan kudu ninggal désa kanggo nyambut gawé ing kutha kang cedhak, ya iku Wakayama. Kanthi sisa dhuwit sithik mau sawisé bayar utang lan panulungé kancané, Masakusu mbuka toko bakiak kayu. Nanging usaha mau amblas rong taun candhaké. Ing taun 1902, dhèwèké lunga ing  Osaka saperlu nyambut gawé ing sekolah swasta kang lagi dibuka kanggo anak-anak tuna netra lan tuna grahita.

## Cathetan suku
Sun Wen

**Sun Wen** lair tanggal 6 April 1973 ing Shanghai, ya iku salah siji juru main wadon bal-balan paling apik ing donya.
 Ing taun 2002, dhèwèké kapilih dadi Pamain Co. Dhèwèké duwé visi kang apik ya iku ngliwati akurasi bareng karo obahan-obahan ing ngarep lan ing tengah lapangan. Dhèwèké main kanggo Cina punjul 100 tetandhingan lan nyithak punjul 100 gol.

Sun Wen wiwit main bal-balan umur 12 taun. Ing taun 1990, dhèwèké lumebu tim nasional. Wiwit iku, Cina bisa éntuk papat kajuwaran ing Piala Asia, ya iku ing taun 1991, 1993, 1995 lan 1997. Dhèwèké lan kancané uga menangaké medhali emas Cina ing tetandhingan bal-balan wadon ing taun 1994 lan 1998 ing Asian Games. Ing Piala Donya wong wadon taun 1999 kang dianakaké ing Amérikah Sarékat, dhèwèké éntuk bebungah Adidas *Golden Boot* lan bebungah *Golden Ball*. Ing taun 2001, Sun lunga menyang AS mèlu Beat Atlanta ing WUSA.

## Cathetan sikil
Taipei 101

**Taipei 101** (), utawi **Taipei World Financial Center**, inggih punika salah satunggalipun gedhong penyakar langit ingkang dunungipun wonten ing Distrik Xinyi, Taipei, Taiwan.

Taipei 101 dipundésain déning C.Y Lee lan kanca-kancanipun lan kontruksinipun dipundamel déning KTRT Joint Venture.

Arsitektur gedhong Taipei 101 punika gadhah simbol minangka simbol evolusi téknologi lan tradisi Asia.

Taipei 101 punika kagunganipun perusahaan *Taipei Financial Center Corporation* (TFCC) lan dipunatur déning *The International division of Urban Retail Properties Corporation* ingkang mapan ing Chicago, Amérikah Sarékat. Rencananipun gedhong punika badhé dipunparingi nama **Taipei World Financial Center** ().

## Cathetan suku 
## Pranala njawi 
* Taipei Financial Corp 
* Situs resmi Mal TAIPEI 101
Masakan Jepang

, panganan Jepang kang kawentar ing mancanagara]]
 ya iku panganan kang dimasak nganggo cara masak kang tuwuh ngrembaka kanthi unik ing Jepang lan migunakaké bahan pangan saka Jepang lan saubengé. Ing basa Jepang, panganan jepang diarani *nihonshoku* utawa *washoku*.
Sushi, tempura, shabu-shabu, lan sukiyaki minangka panganan Jepang kang kawentar ing manca nagara kalebu ing Indonésia.

## Bahan lan bumbu 
### Bahan panganan wiwit jaman kuna 
* Palawija, janganan, kacang-kacangan, (kedhelé), soba, woh, lan pala kapendhem.
* Tuwuhan alasan, jamur, rumput laut
* Endhog pitik, panganan laut

### Bumbu wiwit jaman kuna 
* Uyah
* Cuka
* Miso
* Shōyu 
* Wasabi
* Jaé
* Andaliman (*sanshō*)
* Loncang (jinis Loncang kang gagangé luwih akèh kang wernané ijo(*aonegi*) dianggo ing Kansai, yèn unclang kang gagangé akèh kang wernane putih (*nebukanegi*) disenengi ing tlatah Kanto
* Godhong shiso minangka bumbu panyedhep.
* Lombok abang sithik, mligine kanggo campuran bubuk shichimi
* Dashi
Menara Petronas

300px|jmpl|ka|Menara Petronas

**Menara Petronas** inggih punika pencakar langit cacah ingkang wonten ing Kuala Lumpur, Malaysia ingkang naté dados gedhong paling inggil sadonya. Gedhung punika gadhah 88 lanté kanthi desain interior ingkang ngrefleksikaken budaya Islam ingkang kiyat dipungebeng nagari Malaysia.

## Desain lan Wangunan 
Cesar Pelli ugi sampun ngrancang gedhong *Miglin-Beitler Skyneedle* (utawi saged dipunsebat *Miglin-Beitler Tower*) ingkang inggilipun 609,58 m ing Chicago, Amérikah Sarékat ingkang purna dipunyasa ing taun 1988 ingkang kadosipun mémpèr kaliyan Menara Petronas.

Menara Petronas gadhah inggil 452 méter utawi 1483 *kaki*. Wujud lanténipun wujud kalih pesagi ingkang mbentuk bintang ingkang pucukipun wonten wolu. Desain Cesar Pelli punika ngginakaken motif ingkang limrah dipun-ginakaken ing seni Islam kados budaya Islam ingkang sampun dados ciri khasipun Malaysia.

## Cathetan suku 
## Pranala njawi
Du Ruhui

thumb|200px|Du Ruhui
**Du Ruhui** (Hanzi: 杜如晦, 585-630), **Adipati Cheng saka Lai** (萊成公), yaiki nagarawan kang misuwur nalika jaman Dinasti Tang lan sawijining nayakotama paling apik kang ana ing Dinasti Tang. Du Ruhui lair ana ing Chang’an (saiki Xi’an, Provinsi Shaanxi) nalika taun 585, ana ing papréntahan Kaisar Wen saka Sui. Anggota kulawargané uga akèh kang dadi pejabat. Kakek moyange, Du Jiao lan kakine, Du Hui iku pejabat Zhou Utara (salah siji dinasti nalika jaman Dinasti Kidul lan Lor). Dulur-dulure saka kakine, Du Guo lan Du Gao, uga tokoh kang misuwur ana ing jaman semana ya iku nalika jaman Dinasti Sui. Du Zha, bapake ya iku sekretaris jenderal tingkat provinsi nalika jamn Sui. Du Ruhui dhéwé duwé anak lanang kang ora dingerteni jenengemerga ilang saka cathetan sajarah (dugaan saka sapérangan sejarawan, anaké Du jenenge Du Changhui), lan adhine lanang kang jenenge Du Chuke. Bakat intelektual Du wis ana wiwit nalika isih cilik, dhèwèké sok mèlu ana ing diskusi mngenani karya-karya literatur. Nalika jaman ana ing kakuasane Kaisar Wen, dhèwèké uga mèlu ujian kanggo lumebu dadi pegawe nagari sipil. Gao Xiaoji, deputi saka kementrian pelayanan sipil, kepincut marang Du Ruhui lan menehake kedudukan dadi pejabat laladan. Nanging nembé sedela njabat, Du banjur mundur saka jabatane.

## Cathetan suku
Dirk van Hogendorp

thumb|right|Dirk van Hogendorp
**Diderik "Dirk" graaf van Hogendorp** () ya iku jenderal lan nagarawan Walanda. Dirk ya iku kangmas saka Gijsbert Karel van Hogendorp lan dadi bapak saka Carel Sirardus Willem van Hogendorp. Dhèwèké dinas sasuwéné 9 taun ana ing Angkatan Darat Prusia. Nalika taun 1783, Dirk dinas ana ing Kelaksamanaan Amsterdam dadi kapten letnan ana sangisore Jacob Pieter van Braam menyang Hindia-Walanda, lan nyetak 'jasa' amarga aksine ana ing Kepolauan Riau lan Sulawesi. Sawisé iku, dhèwèké banjur njabat dadi residen ana ing Patna (Benggala), banjur ana ing Jepara. Dhèwèké uga tau dadi bakul kang sukses ana ing Surabaya lan uga dadi punggawa nagari ing Tapal Kuda. Nalika taun 1798, amarga kritike kang pedes marang gaya kolonialisme Walanda, Dhèwèké banjur ditahan, nanging dhèwèké lumayu saka pakunjaran ing nagarané nalika taun 1799. Nalika taun 1803, Dhèwèké lunga dadi duta menyang Sanit Peterburg, lan 2 taun sawisé iku lunga manèh menyang Walanda. Taun 1806, Dirk diangkat dadi mantri perang ana ing sangisore pimpinan Raja Louis Bonaparte, lan ana ing taun 1807 dhèwèké diangkat dadi duta besar ing Kutha Wina, Banjur ing Kutha Berlin nalika taun 1809, lan nalika taun 1810 ana ing Kutha Madrid. Sawisé aneksasi Walanda nalika taun 1811, Dirk banjur dadi jenderal divisi lan ajudan kaisar ing Angkatan Darat Perancis, taun 1812dadi Gubernur Vilnius, banjur ana ing Hamburg taun 1813, amarga wateke kang ora nyenengake. Sawisé Napoleon kalah, dhèwèké banjur ditarik manèh menyang Walanda, nanging sawisé iku diaktifke manèh ana iong Dinas Napoleon. Sawisé kalah ana ing Pertempuran Waterloo, Dirk dibebes tugasake lan kanthi nganggo kapal dhèwèké lunga menyang Amérika Selatan banjur mati ana ing nagara Brasil.

## Cathetan suku
Bhumibol Adulyadej

**Bhumibol Adulyadej** (basa Thai: ภูมิพลอดุลยเดช; IPA: ;) (-13 october 2016) utawi misuwur kanthi gelar **Raja Rama IX** inggih punika Raja Thailand wiwit 9 Juni 1946 ngantos dumugi 2016.

Sanajan Bhumibol punika dados raja, nanging panjenenganipun sampun ndhérék ing jagad pulitik Thailand kalebet krisis pulitik Thailand ing taun 2005-2006.

## Pranala njawi 
## Cathetan suku
Johan Pieter Michielsen

[200px|thumb|Michielsen, [komandan KNIL.]]
**Johan Pieter Michielsen** () ya iku jenderal saka Walanda lan komandan Koninklijk Nederlandsch-Indisch Leger. Putra saka arsitek Johannes Wilhelmus Michielsen lan Anna Maria Cramer iki dididik ana ing Koninklijke Militaire Academie lan nalika taun 1882 dhèwèké duwé pangkat letnan loro ana ing Angkatan Darat Walanda. Rong taum sawisé iku, dhèwèké banjur dikirim menyang Hindia-Walanda sawisé sadurungé dhèwèké sekolah ana ing sekolah perang kang mapan ana ing kutha Den Haag. Ora suwé dhèwèké banjur diangkat dadi kapiten staf jenderal lan dadi guru ana ing kana. Kanthi alaon-alon dhèwèké munggah pangkat, lan nalika taun 1911 dhèwèké diangkat dadi mayor jenderal lan ditunjuk dadi ketua staf jenderal. Dhèwèké uga mèlu ana ing Komisi Nagara kanggo Pertahanan Hindia-Walanda. Nalika dadi kapiten, dhedhasar Dekrit Karajan no. 16 tanggal 7 Maret 1904 Michielsen diwènèhi kanugrahan gelar ksatria ana ing Militaire Willems-Orde mergaa Perang Kerinci nalika taun 1902 lan 1903. Nalika pangkate LetKol, dhèwèké diangkat manèh dadi perwira MWO amarga peranane ana ing èkspèdhisi ing Pulo Sulawesi nalika taun 1905 lan 1906 dhedhasar Dekrit Karajan no. 96 tanggal 28 Maret 1907. Sawisé iku dhèwèké uga diangkat dadi ksatria ana ing Orde Singa Walanda. Michielsen, wiwit taun 1914 mdadi komandan KNIL lan ana ing jaman iku uga dhèwèké dadi ketua Departemen perang. Dhèwèké banjur mati nalika numpak pesawat banjur pesawate njeblig nalika mabur 100 mèter.

## Cathetan suku
Dashi

ya iku kaldu dhasar kanggo sakabehing masakan Jepang. Dashi digawé saka sari kombu lan katsuobushi kang dilebokake ing banyu umub lan disaring sawisé katsuobushi kelem. Saliyané katsuobushi, dashi uga kerep digawé saka sababushi, niboshi lan jamur shiitake kang digaringaké.

Dashi insatan gawéan pabrik kang wujudé bubuk kerep dipigunakake miangka gentine dashi. Panganggone dashi bisa ditambah shōyu, mirin, cuka lan miso miturut masakan kang arep digawé.

Dashi bisa digawé kanthi cara ngekum kombu, shiitake, lan niboshi pirang-pirang jam lan digodhog nganti umub. Dashi kang digawé saka kum-kuman kombu kang diumubake diarani *dashi kombu*. *Shiitake dashi*digawé saka jamur shiitake kang dikum ing banyu biyasa. Déné *nibosho dashi* digawé kanthi cara ngekum niboshi kang wis dibuwang sirahé ing banyu supaya ora pait.

*Ichiban dashi* ya iku arane dashi kang digawé saka asil saringan pisanan sari kombu lan katsuobushi. *Niban dashi* ya iku dashi kang digawé saka kombu lan katsuobushi kang wis dijupuk sarine nalika nggawé *ichiban dashi*.

## Pranala njaba 
* Resep dashi
Gajah sumatra

**Gajah Sumatra** (*Elephas maximus sumatranus*) inggih punika salah satunggalipun saking tigang subspesies Gajah Asia ingkang habitatipun ing Pulo Sumatra, Indonésia. Wiwit taun 1986 *Elephas maximus* sampun dipunreksa déning IUCN amargi langkung saking 50% populasinipun sampun ical, kinten-kinten jangkah wekdal 60-75 taun. Gajah Sumatra keancem cures amargi habitatipun ingkang risak, gajah dipunperjaya pati déning manungsa, lan sapiturutipun.

Gajah Sumatra gadhah karakteristik ing antawisipun, badanipun langkung alit tinimbang Gajah Afrika lan gadhah badan langkung inggil sami kaliyan endhasipun. Gajah Sumatra ingkang èstri limrahipun langkung alit tinimbang ingkang jaler, lan gadhah gadhing utawi boten gadhah.

Gajah Sumatra gadhah inggil watawis 2 méter ngantos 3,2 méter, abotipun watawis 2.000&nbsp;kg lan 4.000&nbsp;kg.

Populasi Gajah Sumatra saya dangu saya sakedhik. Ing taun 1980-an, kapanggih 44 golongan Gajah Sumatra. Ing provinsi Lampung, saking 12 golongan gajah ing taun 1980-an, ing taun 2003 namung kantun tigang golongan. Saking survei ing Taman Nasional Bukit Barisan kapanggih populasi Gajah Sumatra cacahipun 498, lan ing Taman Nasional Way Kambas kinten-kinten cacahipun 180 gajah.

## Cathetan suku 
## Pranala njawi 
* WWF Indonésia, *Mengenal Gajah Sumatera*
Mehmet Ali Ağca

**Mehmet Ali Ağca** (miyos ing İsmailli, Provinsi Malatya, 9 Januari 1958) inggih punika tiyang militan saking Turki ingkang némbak Paus Yohanes Paulus II ing Lapangan Santo Petrus nalika tanggal 13 Mèi 1981 ing satunggalipun usaha badhé merjaya pati Sang Paus punika. Mehmet sampun némbak wetengipun Paus.

thumb|250px|right|Paus dipuntembak nalika nitih mobil.

Mehmet dipunukum ing pakunjaran Italia sadangunipun saumur urip. ing taun 1979.
Pangacara Mehmet, Mustafa demirbag ngendikan bilih Mehmet badhé dipunbebasaken kanthi syarat amargi sampun gadhah syarat saged dipunbébasaken. Kantor Berita Turki, *Anatolia* maringi pawartos, bilih Mehmet badhé bébas amargi ndhérék tugas Militér.

Ing satunggalipun wekdal, Sri Paus manggihi langsung Mehmet ing pakunjaran Roma. Wonten ing acara kasebat, Sri Paus lenggah adhep-adhepan langsung kaliyan Mehmet ingkang sampun nembak piyambakipun. Sri Paus sampun maringi pangapura dhateng Mehmet.

## Cathetan suku 
## Pranala njawi 
*Pope gunman returns to jail*
Elie Aiboy

**Elie Aiboy** () inggih punika juru main bal-balan tim nasional bal-balan Indonésia. Sapunika Elie Aiboy main ing klub Semén Padang ing Liga Super Indonésia (ISL). Sadèrèngipun punika, Elie Aiboy ndhèrèk klub Persidafon Dafonsoro satunggalipun klub ingkang badhé mlebet Divisi Utami Liga Indonésia.
Wonten ing Piala Asia 2007, Elie Aiboy nyumbangaken satunggal gol tumrap tim Indonésia nalika adu tandhing mungsuh tim nasional bal-balan Arab Saudi ing panyisihan Grup D, nanging Indonésia kalah 2-1 ing menit-menit ingkang pungkasan. Elie saiki dadi manajer klub Indonesia ing Divisi 2 Villa 2000 FC.

## Cathetan suku 
## Pranala njawi 
**Elie Aiboy**
Taman Nasional Bunaken

**Taman Nasional Bunaken** iku taman nasional kang ana ing Sulawesi Lor, Indonésia. Taman nasional iki mapan ing segi telu Terumbu Karang, kang dadi panggon uripé 390 spésies terumbu karang, iwak, moluska, reptil lan mamalia sagara. Taman Nasional Bunaken iku ékosistem sagara ing Indonésia, kang ing jerone ana padhang suket sagara, terumbu karang lan ékosistem pasisir.

Taman nasional iki didekake taun 1991, ambané kurang luwih 890.65&nbsp;km². 97% saka taman nasional iki wujud habitat laut, lan kang 3% sisané wujud daratan, ing jerone kalebu limang pulo: Pulo Bunaken, Pulo Manado Tua, Pulo Mantehage, Pulo Naen lan Pulo Siladen.

## Cathetan sikil
Sulis

thumb|right|200px|Sulis

**Sulistyowati** utawi langkung misuwur kanthi asma **Sulis** (miyos ing Sala, Jawa Tengah, 23 Januari 1990) inggih punika penyanyi lagu-lagu religius.

Album dhuèt Sulis kaliyan Haddad Alwi inggih punika *Cinta Rasul 1*, *Cinta Rasul 2*, *Cinta Rasul 5*, *Cinta Rasul 6*, *Cinta Rasul 7*, lan *Sulis with Orchestra*.

## Cathetan suku 
## Pranala njawi 
* Profil ing KapanLagi.com
* Artikel ing Republika.co.id
* Diskografi ing Cintarasul.co.id 

Ë
Nori

ya iku basa Jepange bahan pangan awujud rumput laut kang digaringaké. Nori akèh dianggo minangka rerenggan lan panyedhep masakan Jepang, lawuh nalika mangan sega, lan bahan jajan kaya senbei. Bahan bakune alga jinis Porphyra kaya *Porphyra pseudolinearis Ueda* kang dikenal minangka Iwanori lan *Porphyra yezoensis Ueda*.

Sanajan warna ora bisa dadi pathokan apik-orane nori, nanging nori kang apik padatan wernane ireng semu ijo. Déné nori kang mutune luwih ala wernane ijo tekan ijo enom

Jepang, China, lan Koréa minangka produsen nori gedhé dhéwé ing donya. Ing China, nori diarani **hǎitái** (海苔), lan ing Koréa diarani **gim** (김).
Pocong Keliling

**Pocong Keliling** ya iku filem horor komedi Indonésia kang dirilis nalika tanggal 8 Juli 2010 disutradarai déning Viva Westi dibintangi Catherine Wilson lan Indah Kalalo.
Film kang disutradarai déning Viva Westi, diproduseri déning Teddy Sudiono, Yoen K, Ody Mulya Hidayat
Teks dramané ditulis déning Abbe AC, lan dibintangi para artis Indonésia, kaya ta Catherine Wilson,
Indah Kalalo, Donita, Indra Birowo lan Erick Sada, diprodhuksi déning Maxima Pictures.
Diputer kaping pisanan ning tanggal 8 Juli taun 2010.

## Sinopsis 
Film mau nyaritakaké kauripan Jamal lan garwané, Astrid.
sakloron bingung ngerteni manawa siji-siji wong-wong kang manggon ana ning ngomah kang ana ning kompleks iku padha pindhah.
Uga babagan jadwal *affair* Jamal lan para tanggané kaya ta Barbara,
kang dadi ora jelas kepriye amarga ana pocong kang gawéané keliling lan nggetok lawang ngomah-ngomah nggal wenginé.
omah-omah kang ditinggal déning sing nduwéné iku akiré kosong lan angèl golèk wong kang gelem tuku omah iku amarga carita babagan pocong iku wis nyebar tekan ngendi-ngendi.
carita babagan pocong kang seneng ngetok lawang ning kompleks mau anggawe kameraman lan pambawa acara Akbar lan Monique
kepéngin ngerti.
Sakloron sarujuk kanggo ngeliput kadadéan kang ana ning kompleks omahé Jamal.
Ora namung iku, ana manèh tokoh kang dadi juru main ning filem mau kang njukut kasempatan amarga kadadéan iku,
ya iku Bombay lan Asbun, sakloron iku duwé pagawean dadi maling kuburan.
Carita uga diramekaké déning kepala keamanan ning daerah iku, Dadang lan Barbara kang ribut dhéwé.

## Ingkang maragani 
Para paraga ning filem *Pocong Keliling*:
* Pak Jamal-Indra Birowo
* Astrid-Indah Kalalo
* Barbara-Catherine Wilson
* Monique-Donita

## Cathetan suku
Bulus Ijem

***Chelonia mydas***, utawi **Bulus Ijem** (ngoko: **Bulus Ijo**) inggih punika penyu seganten ingkang ukuranipun ageng lan kalebet kulawarga Cheloniidae. Kéwan punika gesang ing seganten tropis lan subtropis, mliginipun ing Samodra Atlantik lan Samodra Pasifik. 134

Nalika bulus Ijem badhé nigan ing pinggir seganten lan damel sarang saged dipunpengaruhi déning pinten-pinten faktor, inggih punika faktor pasisir ingkang landai lan kakiyatan gelombang ingkang saged mbiyantu bulus dhateng dharatan, sanèsipun punika wontenipun alangan kados watu utawi tebing lan alangan sanèsipun saged *mempengaruhi* dhatengipun bulus punika ing pasisir.

Ing Indonésia aktivitas bulus ijem ingkang badhé nigan saged kapanggih ing Pulo Jemur, ingkang limrahipun dipunwiwiti ing wulan April, lan ingkang kathah piyambak ing wulan Mèi lan Juni. Bulus ijem gadhah wekdal nigan ingkang temporal, kathahipun ing wulan Juni lan Juli, lan wiwit kirang anggènipun nigan ing wulan Agustus, lan pungkasanipun ing wulan September.

## Cathetan suku 
## Pranala njawi
Taman Nasional Kapuloan Togean

**Taman Nasional KapuloanTogean** iku taman nasional kang mapan ing Kepuloan Togean ing Lempongan Tomini, Sulawesi Tengah, Indonésia. Taman nasional iki diresmekakae taun 2004, adhedasar *KEPUTUSAN MENTERI KEHUTANAN NOMOR: SK.418/Menhut-II/2004*. Miturut administrasi taman nasional iki ana ing Kabupatèn Tojo Una-Una.

Taman nasional iki misuwur amarga terumbu karange lkan sugeh biota laut kang langka lan dijaga.

Ing taman nasional iki ana 262 warna terumbu karang kang ing antarané dadi endemik, (*Acropoda togeanensis*), saliyané iku uga ana 596 warna iwak, kang dadi endemik ya iku (*Paracheilinus togeanensis* lan *Ecsenius sp.*). Kurang luwih ana 555 moluska, kaya ta Kima raseksa (*Tridacna gigas*), Kima sisik (*Tridacna squamosa*), Penyu hijau (*Chelonia mydas*), Penyu sisik (*Eretmochelys imbricata*), Lola (*Trochus niloticus*), Dugong (*Dugong dugong*), Paus juru anggegana.

## Cathetan sikil
Wong Asmat

**Suku Asmat** punika bebrayan ingkang dumunung wonten ing tlatah Papua kutha krajan Jayapura. Cacahipun kirang langkung 65.000 jiwa.
Kanggé mirsani budaya Suku Asmat ugi saged dipunpirsani wonten ing Musiyum Asmat Taman Mini Indonésia Indah.

## Cathetan suku
Osechi

inggih punika masakan Jepang ingkang dipunsiapaken minangka pratandha gantosipun mangsa, lan sapunika dipun-ginakaken kanggé nyebut sadaya dhaharan istimewa kanggé pahargyan warsa énggal ing Jepang. Padatan namung dipunwastani **osechi** utawi .

Dhaharan warsa énggal dipuntata kanthi saé ing salebeting kothak kayu ingkang dipunwastani . Padatan namung lawuh ingkang dipuntata wonten ing kothak kayu susun ingkang dipunwastani masakan osechi. Kothak kayu susun kanggé masakan osechi dipunpitadosi minangka pralambang kabegjan ingkang matikel-tikel.

## Sajarah 
Wonten ing basa Jepang, sesebatan "osechi" rumiyinipun mengku teges gantosipun mangsa ingkang dipunwastani *sechi-nichi* utawi *sekku*. Dinten gantosipun mangsa dipunpahargyani kanthi masak dhaharan mirunggan ingkang dipunwastani *Osechi-ryōri* (masakan gantosipun mangsa).left|thumb|Osechi-ryori
Wiwit jaman rumiyin, wiwitan warsa énggal (tanggal 1 sasi 1) mujudaken salah satunggaling dinten gantosipun mangsa (*sechi-nichi*) kanggé nylameti konduripun déwa pantun dhateng gunung. Ing wekdal samangke, pahargyan warsa énggal mujudaken satunggal-satunggalipun pahargyan gantosipun mangsa ingkang taksih wonten ing Jepang. Pramila, osechi namung dipun-ginakaken kanggé dhaharan warsa énggal.

Sacara tradhisional, osechi kasusun saking:
* : sake kanggé kasarasan ingkang dipununjuk nalika enjing ing dinten warsa énggal.
* : tigang jinis dhaharan kanggé kanca ngunjuk sake.
* Zōni: sup ingkang isinipun mochi
* Nishime: janganan ingkang dipunmasak nganggé duduh dashi, kecap asin, lan mirin (gula pasir).

## Pranala njawi 
* Osechi - Japanese New Year's cuisine  Foto berbagai masakan osechi dari plastik
* Tahun Baru Oh Tahun Baru
Suku Batak Toba

thumb|250 px|Omah Batak Toba

**Suku Batak Toba** iku kalebu péranganing bebrayan Batak. Suku Batak Toba manggon ing Kabupatèn Toba Samosir.
Wiwit jaman biyèn, suku batak Toba kalebu suku kang kerep nglaksanakake upacara adat ing saben kagiyatan.
Sistem kekerabatn Suku Batak Toba diatur ing sistem sosial kemasyarakatan kang diarani *dalihan na tolu* kang tegesé *tungku yang tiga*.

## Cathetan suku
Silindung

**Silindung** minangka salah sawijining suku saka bebrayan Batak.Suku Batak Silindung sajeroning sabagean ana ing saubengé Kabupatèn Tapanuli Lor saiki bisa uga diarani Tarutung, Sipoholon, Pahae, lan saubengé.

## Cathetan suku
Wong Betawi

thumb|250 px|Suku Batawi
**Suku Batawi** punika suku ingkang manggèn wonten ing kutha Jakarta.

Laladan budaya Batawi punika kapérang dados kalih pérangan inggih punika Batawi Tengah utawi ingkang dipunwastani Batawi Kutha saha Batawi Pinggiran.
Suku Batawi gadhah jajan kas ingkang dipunwastani dhodhol utawi jenang. Dhodhol kalebet jajanan ingkang raosipun legi. Dhodhol punika limrahipun dipundamel kaliyan tiyang ingkang sampun kulinten supados saged ngasilaken dhodhol ingkang éco saha kualitasipun saé.
Kajawi dhodhol, suku Batawi ugi gadhah kesenian kas ingkang wujud topéng Batawi. Topéng Batawi punika ugi saged dipunwastani lénong Batawi.

## Cathetan suku
Wong Batak Simalungun

thumb|250 px|Wong Simalungun
**Batak Simalungun** (aksara Batak: ) iku salah sijiné wong asli saka Sumatera Lor.

Wong Batak Simalungun manggon ing Kabupatèn Simalungun lan saubengé.

## Asal-usul 
Ana akèh sumber ngenani asal usul Wong Simalungun, nanging akèh kang nyritakna yèn nenek moyang Wong Simalungun asalé saka njaba Indonesia. Wong iki teka kanthi loro rombongan.
Rombongan kang kapisan ya iku *Simalungun Proto *, kang teka saka Nagore (India Selatan) lan pagunungan Assam (India Timur) nalika [abad kaping lima. Wong iki banjur liwat [Myanmar, Siam lan Malaka lan sawisé iku banjur nyabrang ing Sumatera Timur lan nggawé karajan **Nagur** saka Raja dinasti Damanik. Rombongan kang kapindho ya iku *Simalungun Deutero*, kang teka saka wong-wong ing saubengé Simalungun kang isih tangga karo wong asli Simalungun.

## Cathetan wong
Wong Humbang

**Batak Humbang** ya iku dadi péranganing bebrayan Batak. Suku Batak Humbang kang dumunung ana ing Kabupatèn Humbang Hasundutan uga ana ing Kabupatèn Tapanuli Lor sapunika dadi laladan Siborongborong, Dolok Sanggul, Lintongnihuta,lan saubengé

## Humbang mangsa Karajan Batak 
thumb
Ing mangsa Krajan Batak kang dhuweni pusta papréntahan ing Bakara, Karajan Batak kalebu sajeroning papréntahan wangsa Sisingamangaraja dumadi dumadi Karajan Batak sajeroning 4 (papat) wewengkon kang bisa diarani Raja Maropat, ya iku:

# Raja Maropat Silindung
# Raja Maropat Samosir
# Raja Maropat Humbang
# Raja Maropat Toba

## Cathetan suku
Romulus Augustus

thumb|250 px| Romulus Augustus
**Romulus Augustus** (463-476), dikenal uga kanthi jeneng **Romulus Augustulus** (*Augustus Kecil*).

Romulus Augustulus duwé jeneng dawa Flavius Momyllus Romulus Augustulus. Jeneng asliné Romulus Agustus ya iku Augustus nanging wis diganti wiwit cilik amarga nalika isih cilik, bapaké wis mèlu Kaisar Julius Nepos saka Italia.

## Cathetan suku
John Walton

250px|thumb|right
**John Walton** (lair ing Dublin (Irlandia) 8 April 1957, mati ing London (Inggris) 9 Juli 2004) ya iku sawijining chief mekanik lan team manager tim Formula 1 saka Irlandia. Dhèwèké akèh makarya kanggo tim F1 kaya ta Toleman, Benetton, Jordan, Arrows, Prost, lan Minardi. Walton uga mèlu EJ, kang padhe déné saka Dublin, nalika Eddie ijrah menyang Inggris kanggo nguyak karier ana ing babagan balap. Nalika kekarone mèlu balap Monaco ya iku ing ajang F3, Walton, EJ, lan bojone EJ uga anaké wédok Zoe, turu ana ing sakaravan. Walton turu ana ing panggon ganrung lan tugase njaga Zoe nalika Eddie golèk tiket kanggo Grand Prix Ball.

## Réferènsi
Mike Lewis

**Michael George William Lewis** kondhang kanthi jeneng **Mike Lewis** ().

## Filmografi 
* *5 Sehat 4 Sempurna * (2002)
* *Suster Ngesot* (2007)
* *The God Babe* (2010)
* *Hafalan Salat Delisa* (2011)

## Sinetron 
* *Yasmin* (2008)
* *Cinta Fitri* (2009)
* *Larasati* (2009)

## FTV 
* *Sopir Taksi Jatuh Cinta*, main bareng karo Masayu Anastasia
* *Kejar Tayang*
* *Beauty and the Bis* (2011), main bareng karo Ratna Galih

## Cathetan suku
Wong Nias

thumb|250 px|Jogèd perang Nias
**Suku Nias** yaiku kalompok masarakat kang urip ing pulo Nias.
Bolanafo iku kerajinan tangan wong wadon Nias kang dadi simbul penghormatan lan *kebersamaan* suku Nias.

## Cathetan suku
Pratélaning gunung paling dhuwur

Ana sawatara pratélan gunung:

## Miturut géografi 
* Pratélan gunung ing donya
* Pratélan gunung ing Indonésia
* Pratélan gunung geni ing donya

## Miturut ukuran 
* Pratélan pucuk gunung paling dhuwur ing donya
Suku Batak Samosir

thumb|250 px|Suku Batak Samosir
**Batak Samosir** iku péranganing bebrayan Batak.

Kabupatèn Samosir iku kabupatèn kang anyar saka Kabupatèn Toba Samosir.

Sawisé ngrembakané Distrik IV Toba Samosir, Samosir uga dipisah saka Distrik IV Toba Samosir nalika tanggal 25 November 1945 lan dadi Distrik VII Samosir. Distrik IV Toba Samosir iki ganti jeneng dadi Distrik IV Toba.

Nganti sasi Dhésèmber 2008 iki, rekapitulasi ressort ing Distrik VII Samosir ana 22 gréja ressort lan 106 gedhong gréja HKBP. Distrik VII Samosir iki duwé laladan ing Palipi, Nainggolan, Ambarita, Harianboho, Onan Runggu, Simanindo, Sianjurmulamula, Tomok, Lumban Suhisuhi, Ronggurnihuta, Pusuk Buhit, Pangururan, lan sakupenge.

## Cathetan suku
Pratélaning jinis gunung

Gunung duwé ciri-ciri dhéwé-dhéwé. Sawetara gunung wujud gunung geni lan duwé ciri-ciri saka jinis lava lan sajarah jeblugan. Gunung liyané kadhapur saka prosès glasial lan duwé ciri-ciri saka wanguné.

## Jinis gunung geni 
* Kaldera vulkanik utawa supervolcano
* Kerucut Sinder
* Gunung geni komplèks
* Sriovolcano
* Rekahan
* Kubah lava
* Monogenetic volcanic field
* Mud volcano
* Pancake dome
* Polygenetic volcanic field
* Pyroclastic cone
* Pyroclastic shield
* Shield volcano
* Stratovolcano
* Subglacial volcano
* Submarine volcano
* Somma volcano
* Tuya
* Volcanic field

## Jinis - jinis watuné 
* Igneous 
* Metamorf
* Sedimentasi

## Gunung geni liyané 
* Fold
* Fault-Block
* Vulkanik
* Monadnock

## Uga delengen 
* List of rock types
* Batholith, Intrusion, Laccolith
Hyun Bin

**Hyun Bin** inggih punika aktris saking Koréa. Piyambakipun wiwiti debut ing taun 2003, dados aktor ing serial Bodyguard. Ingkang nembé dipunsusul serial Nonstop 4 (MBC, 2003), Ireland (MBC,2004), My Name Is Kim Sam Soon (MBC, 2005), lan sapanunggalipun.

## Profil saking Hyun Bin 
Profil saking Hyun Bin inggih punika:
#Asma: Hyun Bin (Hyeon Bin)
#Asma lair: Kim Tae Pyung (Gim Tae Pyeong)
#Damelipun: Aktor lan Model
#Tanggal lair: Seoul, 25 September 1982 Koréa Kidul
#Dhuwuripun: 184 cm
#Zodiak: Libra
#Hobi: Langi, Basket

## Prestasi Hyun Bin 
Hyun Bin gadhah prestasi inggih punika:
#2006 KBS Acting Awards: Popularity Award (The Snow Queen)
#2006 KBS Drama Awards: Netizen Award (The Snow Queen)
#2006 KBS Acting Awards: Best Couple Award with Sung Yu Ri  (The Snow Queen)
#2006 42nd Baeksang Awards: Most Popular Award
#2006 MBC Drama Awards: The Excellece Award (for My Name is Kim Sam Soon)
#2006 MBC Drama Awards:Best Couple Award (with Kim Sun Ah)
#2006 MBC Drama Awards: Popularity Award (for My Name is Kim Sam Soon)
#2006 MBC Drama Awards: Popularity Award (Best Newcomer for Ireland)
#2006 MBC Drama Awards: Broadcasting & Entertainment Special Award)
Hyun Bin terkenal amargi dados aktor ing serial drama Koréa ingkang gadhhai asma Secret Garden.

## Cathetan suku